Motor bars deur muur toe sy kosmaak | Maroela Media
ŉ Vrou van Germiston in Gauteng het Sondag ŉ noue ontkoming gehad toe ŉ motor deur haar kombuismuur gebars het terwyl sy kos gemaak het.
“ŉ Renault het deur die kombuismuur gebars,” het Werner Vermaak, woordvoerder van ER24, in ŉ verklaring gesê. “Omstanders het aan paramedici gesê dit het gelyk of die bestuurder beheer verloor het oor die voertuig.”
Die ongeluk het in Simon Bekkerstraat in Wattville plaasgevind.
Die vrou, wat besig was om aandete voor te berei, het saam met haar verloofde en seun naby die wrak gestaan toe paramedici by die toneel opgedaag het. Sy was erg geskok. “Die vrou het slegs snye en kneusplekke aan haar bene opgedoen,” het Vermaak bygevoeg. Sy is later na ŉ plaaslike hospitaal geneem.
Die vrou se verloofde en hul seun het buite die huis gesit toe die ongeluk gebeur het en is nie beseer nie.
Die bestuurder van die Renault is nie beseer nie. Plaaslike owerhede sal die voorval ondersoek.
Wow!!! En ons dink ons huis is redelik veilig!!!. Wonder net wat is die skade aan daai kombuis????
Die ou in die Ranault het tien-teen-een weer soos ‘n bestene gejaag, so vir hom en sy ryding voel ek niks.
Wie gaan nou die erge skade aan daai kombuis betaal? Het die bestuurder enigsins ooit versekering gehad?
Ingeval vir ‘n ete?
Die eerste woorde wat gewoonlik uit hulle monde kom is: “Ek het nie versekering nie”.